Fretum Bassianum
Fretum Bassianum est fretum marinum quod Tasmaniam ab Victoria, civitate in Australia continentali, separat. Quod corpus aquae est 500 chiliometra longum, 350 chiliometra latum, 60 metra altum, altitudine maxima 155 fere metris. Geographi fretum varie ponunt in Oceano Pacifico, in Oceano Indico, vel in Oceano Australi, cum Mari Tasmaniano. Inter Insulas Furneaux et Tasmaniam patet Fretum Banksianum, pars Freti Bassiani. Fretum Bassianum fortasse a navarcho Abel Tasman anno 1642 inventum est. Iacobus Cook in Endeavour ad fretum mense Aprili anno 1770 appropinquavit sed eius aquas non intravit. Fretum ex Georgio Bass exploratore ex annis 1798 et 1799 appellatur. Iacent in aquis freti plus quam quinquaginta insulae.